ТИББИЁТДА ҚЎЛЛАНИШИГА ДОИР ЙЎРИҚНОМА
АМОКСАТ® БРОНХО
Препаратнинг савдо номи: Амоксат® Бронхо
Таъсир этувчи моддалар (ХПН): amoxicillin+ambroxol 

Дори шакли: ичга қабул қилинадиган суспензияни тайёрлаш учун кукун
Таркиби:
5 мл суспензия қуйидагиларни сақлайди: 

фаол моддалар: амоксициллин тригидрати 286,95 мг (250 мг амоксициллинга эквивалент), амброксол гидрохлориди 15 мг;

ёрдамчи моддалар: кремний коллоидли диоксид,  бананли ёки шоколадли ароматизатор, натрий бензоати, тринатрий цитрат дигидрати, аспартам, сувсиз лимон кислотаси, микрокристаллик целлюлоза, маннитол, тальк, ксантан камеди.
Таърифи: оқ ёки деярли оқ рангли, банан ёки шоколад хидли ва таъмли кристаллик кукун. 
Фармакотерапевтик гуруҳ: Тизимли таъсирга эга микробларга қарши препаратлар. Тизимли таъсирга эга антибактериал препаратлар. Бета-лактам антибактериал препаратлар, пенициллинлар. Кенг таъсир доирасига эга пенициллинлар. Кенг таъсир доирасига эга пеницилинлар мажмуада.

АТХ коди: J01CA20
Фармакологик хусусиятлари

Фармакодинамикаси

Амоксициллин (ярим синтетик пенициллинлар гуруҳидаги антибиотик) ва амброксол (β-лактамаза ингибитори)дан иборат комбинацияланган антибактериал препарат.

Амоксициллин – ампициллиннинг 4-гидроксил аналогидир. Бактерицид таъсирга эга. Аероб граммусбат бактерияларга: Staphylococcus spp. (пенициллиназа ишлаб чиқарадиган штаммлар бундан мустасно), Streptococcus spp.; аероб грамманфий бактериялар: Neisseria gonorrhoeae, Neisseria meningitidis, Escherichia coli, Shigella spp., Salmonella spp., Klebsiella spp. нисбатан фаол.

Пенициллиназа ишлаб чиқарадиган микроорганизмлар амоксициллинга чидамли.

Метронидазол билан биргаликда у Helicobacter pylori га қарши фаолдир. Амоксициллин Helicobacter pylori нинг метронидазолга чидамлилигини ривожланишига тўсқинлик қилади, деб тахмин қилинади.

Амоксициллин ва ампициллин ўртасида ўзаро резистентлик мавжуд.

Антибактериал таъсир спектри бир вақтнинг ўзида амоксициллин ва бета-лактамаза ингибитори клавулан кислотасини қўллаш билан кенгаяди. Ушбу комбинацияда амоксициллиннинг фаоллиги Bacteroides spp., Legionella spp., Nocardia spp., Pseudomonas (Burkholderia) pseudomallei.га қарши ортади. Бироқ, Pseudomonas aeruginosa, Serratia marcescens ва бошқа кўплаб грамманфий бактерияларга чидамли бўлиб қолмоқда.

Амброксол – муколитик ва балғам кўчирувчи восита. У бензиламин - бромгексиннинг метаболити. Бромгексиндан циклогексил ҳалқасининг пара-транс ҳолатида метил гуруҳининг йўқлиги ва гидроксил гуруҳининг мавжудлиги билан фарқ қилади. У секретомотор, секретолитик ва балғам кўчирувчи таъсирга эга.

Ичга қабул қилингандан кейин таъсири 30 минутдан сўнг бошланади ва 6-12 соат (қабул қилинган дозага қараб) давом этади.

Доклиник тадқиқотлар шуни кўрсатдики, амброксол бронхлар шиллиқ қават безларининг сероз ҳужайраларини стимуллайди. Киприкли эпителий ҳужайраларини фаоллаштирган холда балғамнинг ёпишқоқлигини камайтириб, мукоцилиар транспортини яхшилайди.

Амброксол кичик ҳаво йўлларининг 2-турдаги альвеоляр пневмоцитларига ва Клар ҳужайраларига бевосита таъсир кўрсатиб сурфактантнинг шаклланишини фаоллаштиради.

   Ҳужайра культураларида ва ҳайвонларда ўтказилган in vivo тадқиқотлар шуни кўрсатдики, амброксол эмбрион ва катталарда алвеолалари ва бронхлари юзасида фаол модданинг (сурфактант) ҳосил бўлиши ва секрециясини кучайтиради.

Шунингдек, доклиник тадқиқотларда амброксолнинг антиоксидант таъсири исботланган.

Амброксол антибиотиклар (амоксициллин, цефуроксим, эритромицин ва доксициклин) билан бирга қўлланганда, балғамдаги ва бронхиал секретдаги уларнинг концентрациясини оширади.

Препаратнинг бактерицид таъсири граммусбат ва грамманфий, аэроб ва анаэроб патогенларнинг кенг доирасини, шу жумладан β-лактамазалар ишлаб чиқарилиши туфайли β-лактамли антибиотикларга (ампициллин ва амоксициллинга) чидамлилик шаклланган штаммларни қамраб олади.
Граммусбатлар: Streptococcus Group A, B, C, G (Strep. pneumoniae, viridans, milleri, faecalis, pyogenes, anthracis, agalactiae, bovis); Staphylococcus aureus, epidermidis (пенициллинга сезгир ва пенициллинга чидамли, метициллинга-чидамли MRSA, MRSE штаммлардан ташқари); Enterococcus faecalis, faecium; Corynebacterium spp.; Listeria monocytogenes; Nocardia asteroides.
Грамманфийлар: Aeromonas spp.; Bordetella pertussis; Brucella spp.; Campylobacter jejuni, coli; Citrobacter spp. (ўртача сезгир); Escherichia coli; Gardnerella vaginalis; Haemophilus ducreyi, influenzae; Helicobacter pylori; Klebsiella spp., K. pneumoniae; Moraxella catarrhalis; Morganella spp. (ўртача сезгир); Neisseria gonorrhoeae, meningitidis; Pasteurella multocida; Proteus mirabilis, vulgaris; Salmonella spp.; Shigella spp.; Vibrio cholerae; Yersinia enterocolitica (ўртача сезгир); Branhamella catarrhalis.
Анаэроб: Actinomyces israeli; Bacteroides spp. (шу жумладан, B. fragilis); Prevotella melaninogenica; Clostridium spp. (Cl. difficile дан ташқари); Peptostreptococcus spp.; Eikenella corrodens; Fusobacterium spp.; Propionibacterium spp.; Peptococcus spp.
Бошқалар: Mycobacterium tuberculosis, fortuitum, bovis, kansasii – ўртача сезгир, (Mycobacterium chelonae – чидамли); Treponema pallidum; Nocardiae spp., Leptospira spp.
Қуйидаги микроорганизмлар резистент ёки қисман резистент: Pseudomonas aeruginosa, Enterobacter spp., Serratia spp., Proteus rettgeri, morganii, Providencia spp., Mycoplasmae spp., Chlamidiae spp., Rickettsiae spp.
Фармакокинетикаси

Иккала компонентнинг фармакокинетик параметрлари бир-бирининг фармакокинетикасига таъсир қилмайди.

Препаратнинг иккала компоненти ҳам перорал қабул қилингандан кейин тез сўрилади. Амоксициллин – ичга қабул қилинганда меъда-ичак трактидан тез ва тўлиқ сўрилади, у ошқозоннинг кислотали муҳитида емирилмайди. Қон плазмасидаги амоксициллин Cmax 1-2 соатдан кейин эришилади. Дозани 2 баробар оширганда, концентрацияси ҳам 2 баробар ортади. Ошқозонда озиқ-овқат бўлгани умумий сўрилишини камайтирмайди. Амоксикциллин в/и, м/о ва оғиз орқали қабул қилинганда қонда бир хил концентрациясига эришилади. Амоксициллиннинг плазма оқсиллари билан боғланиши тахминан 20% ни ташкил қилади.

У тўқималарда ва тана суюқликларида кенг тарқалади. Жигарда амоксициллиннинг юқори концентрацияси ҳақида хабар берилган.

Плазмадан T1/2  1-1,5 соат ташкил қилади. Ичга қабул қилинган дозанинг тахминан 60% гломеруляр фильтрация ва қувурли секреция орқали сийдик билан ўзгармаган ҳолда чиқарилади; 250 мг дозада амоксициллиннинг сийдикдаги концентрацияси 300 мкг/мл дан ортиқни ташкил қилади. Нажасда маълум миқдордаги амоксициллин аниқланади.

Янги туғилган чақалоқларда ва кекса ёшли беморларда T1/2  узоқроқ бўлиши мумкин.

Буйрак етишмовчилигида T1/2  7-20 соат бўлиши мумкин.

Кам миқдорда амоксициллин бош мия юмшоқ қобиғи яллиғланганда ГЭТ орқали ўтади.

Амоксициллин гемодиализ орқали чиқарилади. 

Амброксол - Cmax  га қабул қилинганидан кейин 1-3 соат ўтгач эришилади. Пресистемали метаболизми туфайли, перорал қабул қилинганидан кейин амброксолнинг абсолют био-киришаолишлиги тахминан 1/3 га камаяди. Ҳосил бўлган метаболитлар (масалан, дибромоантранил кислотаси, глюкуронидлар) буйраклар орқали чиқарилади.

Плазма оқсиллари билан боғланиши тахминан 85% (80-90%) ни ташкил қилади.

Амброксол орқа мия суюқлигига ва плацента баръери орқали ўтади, она сути билан ҳам чиқарилади. Плазмадан Т1/2 7 соатдан 12 соатгача. Амброксол ва унинг метаболитларининг умумий Т1/2 тахминан 22 соатни ташкил қилади. Асосан - 90% буйраклар орқали метаболитлар шаклида чиқарилади, 10% дан камроғи ўзгармаган ҳолда чиқарилади.

Плазма оқсиллари билан юқори даражада боғланишини, катта Vd ни ва тўқималардан қонга секин қайта тақсимланишини ҳисобга олган ҳолда, диализ ёки жадаллаштирилган диурез пайтида амброксолнинг сезиларли даражада чиқарилиши кузатилмайди.

Оғир жигар касаллиги бўлган пациентларда амброксолнинг клиренси 20-40% га камаяди, буйрак функцияси жиддий бузилганида амброксол метаболитларининг Т1/2 ортади.
Қўлланилиши
Болаларда препаратга сезгир микроорганизмлар келтириб чиқарган инфекцион-яллиғланиш касалликларини даволаш:

- юқори нафас йўллари ва ЛОР-органларнинг инфекциялари (шу жумладан, ўткир ва сурункали синусит, бактериал синусит, ўткир ва сурункали ўрта отит, фарингеал абсцесс, тонзиллит, фарингит);

- пастки нафас йўлларининг инфекциялари (шу жумладан, бактериал суперинфекцияли ўткир бронхит, сурункали бронхит, пневмония).

Қўллаш усули ва дозалари

Ичга. Меъда-ичак трактига ножўя таъсирларни камайтириш учун суспензия овқатланишнинг бошида (препаратнинг сўрилиши учун оптимал шароит) буюрилади. Зарурият бўлганда суспензия қайнатилган ва совутилган сув билан ичилади.

Янги туғилган чақалоқлар ва 3 ойгача бўлган болаларга бир кунда 30 мг/кг (амоксициллин бўйича) 2 та қабулга бўлинган (ҳар 12 соатда) ҳолда буюрилади;

3 ойликдан катта болаларга ўртача оғирликдаги инфекцияларда - бир кунда 20 мг/кг (амоксициллин учун), 3 та қабулга бўлинган (ҳар 8 соатда) ҳолда, оғир даражадаги инфекцияларда ва нафас олиш йўллари инфекцияларида – бир кунда 40 мг/кг (амоксициллин учун) 3 та қабулга бўлинган (ҳар 8 соатда) ҳолда буюрилади.

Суспензияларнинг тавсия этилган дозалари. Қабул қилиш сони – бир кунда 3 марта.

	Тана вазни  (кг)
	Ёши
	Енгил/ўртача оғирликдаги инфекциялар
	Оғир инфекциялар

	
	
	Суспензия

	
	
	250 мг + 15 мг/5 мл

	
	
	Бир маротабалик доза (дозаланган қошиқ ёки шприц-дозатор)

	5-10
	3-12 ойлик
	¼ қошиқ 

(1,25 мл шприц-дозаторда)
	¼ - ½ қошиқ

(1,25 – 2,5 мл шприц-дозаторда)

	10-12
	1-2 ёш
	¼ - ½ қошиқ

(1,25 – 2,5 мл шприц-дозаторда)
	½ - ¾
(2,5 – 3,75 мл шприц-дозаторда)

	12-15
	2-4 ёш
	½ қошиқ

(2,5 мл шприц-дозаторда)
	¾ қошиқ

(3,75 мл шприц-дозаторда)

	15-20
	4-6 ёш
	½ - ¾ қошиқ

(2,5 – 3,75 мл шприц-дозаторда)
	1 ложка

(5 мл шприц-дозаторда)

	20-30
	6-10 ёш
	¾ - 1 ложка

(3,75 - 5 мл шприц-дозаторда)
	1 ¼ -1 ½

(6,25 – 7,5 мл шприц-дозаторда)

	30-40
	10-12 ёш
	1 ¼ қошиқ

(6,25 мл шприц-дозаторда)
	1 ¾ - 2 қошиқ

(8,75 – 10 мл шприц-дозаторда)

	≥ 40
	≥ 12 ёш
	Препарат таблеткаларда буюрилади


Оғир даражали буйрак етишмовчилигида (КК<10 мл/мин) - доза камайтирилиши ёки қабуллар орасидаги интервал узайтирилиши (анурияда 48 соатгача ёки ундан кўпроқ) керак.
Даволаш курси 5-14 кунни ташкил қилади. Даволаш курсининг давомийлиги даволовчи шифокор томонидан белгиланади. Даволаниш такрорий тиббий кўриксиз 14 кундан ортиқ давом этмаслиги керак.

Суспензияни тайёрлаш усули: Флакондаги кукунни силкитинг. Флакондаги белгиланган чизиқдан тахминан 2 см паст қисмгача қайнатиб хона ҳароратигача совутилган сувдан қуйинг, флаконни қопқоқ билан беркитинг ва кукун тўлиқ эригунча чайқатинг. Тўлиқ эришни таъминлаш учун флаконни 5 дақиқага қолдиринг. Сўнгра флакондаги белгиланган чизиққача сув қуйинг. Тайёр суспензияни совутгичда 2-8°C ҳароратда сақланг ва 10 кун давомида ишлатинг. Қўллашдан олдин яхшилаб чайқатинг.
Ножўя таъсирлари 

ЖССТ маълумотларига кўра, ножўя таъсирлар, уларнинг юзага келиш частотасига кўра қуйидагича таснифланди: жуда тез-тез (≥1/10); тез-тез (≥1/100 дан <1/10 гача); кам  (≥1/1000 дан <1/100 гача); камдан-кам (≥1/10000 дан <1/1000 гача); жуда кам (<1/10000); номаълум - мавжуд маълумотлар бўйича юзага келиш частотасини аниқлаш имкони йўқ).
Аксарият ҳолларда ножўя таъсирлар енгил даражада ва вақтинчалик бўлади.

Инфекцион ва паразитар касалликлар: тез-тез – тери ва шиллиқ қаватлар кандидози. Сезгир бўлмаган организмларнинг ҳаддан ташқари кўпайиши.
Қон яратиш ва лимфа тизими томонидан: камдан – кам – қайтар лейкопения (шу жумладан, нейтропения), тромбоцитопения; частотаси номаълум – гемолитик анемия, протромбин вақтининг қайтар узайиши (антикоагулянтлар билан бирга қўлланганда).
Иммун тизими томонидан: кам – юқори сезувчанлик реакциялари; частотаси номаълум – анафилаксия, ангионевротик шиш, аллергик васкулит синдроми сифатида зардоб касаллиги.

Асаб тизими томонидан: тез-тез – таъм сезиш ҳиссининг бузилиши; кам ҳолларда – бош айланиши, бош оғриғи; частотаси номаълум – тутқаноқлар (буйрак функцияси бузилган пациентларда препаратни юқори дозада қабул қилишда пайдо бўлиши мумкин), асептик менингит.
Меъда-ичак тракти (МИТ) томонидан: тез-тез – иштаҳанинг йўқолиши, кўнгил айниши,  қусиш, диарея бўлиши мумкин; кам ҳолларда – ошқозоннинг бузилиши, оғиз ва томоқ шиллиқ пардасининг қуриши, диспепсия, қоринда оғриқ; частотаси номаълум – псевдомембраноз колит, қора сочли тил, тишларнинг бўялиши.

Жигар ва ўт йўллари томонидан: камдан-кам – жигар ферментлари фаоллигининг транзитор ошиши (АЛТ, АСТ), жигар функциясининг бузилиши; частотаси номаълум – холестатик сариқлик, гепатит.
Тери ва тери ости тўқималари томонидан: кам - эритематоз тошма, қичишиш, эшакеми; камдан-кам ҳолларда – кўп шаклли экссудатив эритема, ангионевротик шиш, анафилактик шок; частотаси номаълум – эксфолиатив дерматит, Стивенс-Жонсон синдроми, токсик эпидермал некролиз, ўткир тарқалган экзантематоз пустелез.

Буйрак ва сийдик ажратиш йўллари томонидан: жуда камдан-кам – интерстициал нефрит, кристаллурия.
НОХУШ РЕАКЦИЯЛАР КУЗАТИЛГАНДА ШИФОКОРГА МУРОЖААТ ҚИЛИНГ!

Қўллаш мумкин бўлмаган ҳолатлар

- амоксициллинга ёки амброксолга нисбатан юқори сезувчанлик;

- β-лактамли антибиотикларга (шу жумладан, пенициллин гуруҳига, цефалоспоринлар гуруҳига, шунингдек карбапенемларга, монобактамларга) нисбатан юқори сезувчанлик;
- анамнезда амоксициллин/клавулан кислотасини қабул қилиш билан боғлиқ холестатик сариқлик ёки жигар дисфункциясининг мавжудлиги;

- ҳомиладорликнинг I триместри.
Анамнезида цефалоспорин қатори антибиотикларига нисбатан юқори сезувчанлик бўлган, псевдомембраноз колитли, жигар етишмовчилиги бўлган, буйрак функцияси оғир даражада бузилган, бронхларнинг мотор функцияси бузилган ва балғам ишлаб чиқарилиши кўпайган (харакатсиз киприкчалар синдромида), ошқозон ва ўн икки бармоқли ичакнинг яра касаллиги зўрайган пациентларга, ҳомиладорликнинг II ва III триместрларида, лактация даврида препарат эҳтиёткорлик билан буюрилади.

Ампициллин билан даволанган инфекцион мононуклеоз ва лимфолейкозли кўплаб пациентларда эритематоз тошма пайдо бўлиши кузатилганлиги сабабли, бундай пациентларда ампициллин гуруҳи антибиотикларини қўллаш тавсия этилмайди.

Дориларнинг ўзаро таъсири
Препарат антацидлар, глюкозамин, ични юмшатувчи воситалар, аминогликозидлар билан бир вақтда қўлланганда сўрилиш секинлашади, аскорбин кислотаси билан бир вақтда қўлланганда сўрилиш ошади.

Диуретиклар, аллопуринол, фенилбутазон, ностероид яллиғланишга қарши воситалар (НЯҚВ) ва каналли секрецияни блоклайдиган бошқа дори воситалари амоксициллин концентрациясини оширади (клавулан кислотаси асосан қовузлок фильтрация йўли орқали чиқарилади).

Препарат ва билвосита антикоагулянтлар бир вақтда қўлланганда протромбин вақтининг узайиши қайд этилади. Шунинг учун ушбу комбинация эҳтиёткорлик билан буюрилади.

  Бир вақтда қўлланганда препарат метотрексатнинг токсиклигини оширади.

Препарат аллопуринол билан бир вақтда қўлланганда экзантема ривожланиш хавфи ортади.

Амоксициллиннинг рифампицин билан комбинацияси бир-бирига қаршидир (антибактериал таъсирнинг ўзаро заифлашиши қайд этилади).

Препаратни бактериостатик антибиотиклар (макролидлар, тетрациклинлар), сулфаниламидлар, перорал контрацептивлар билан бир вақтда қўллаш мумкин эмас, чунки препарат самарадорлиги пасайиши мумкин.

Йўталга қарши воситалар билан бир вақтда қўлланганда, йўтал рефлексини бостириши туфайли секретнинг димланиши юзага келиши мумкин. Шунинг учун бундай комбинацияларни эҳтиёткорлик билан танлаш керак.

Амброксол ва амоксициллиннинг ушбу биргаликда қўлланилиши балғамда ва бронхиал секретда амоксициллин концентрациясининг ошишига олиб келади.
Махсус кўрсатмалар

Даволаш курси пайтида қон яратиш, жигар ва буйраклар функциясини назорат қилиш керак.

Оғир буйрак функцияси бузилган пациентларда дозалаш режимини адекват коррекциялаш ёки дозалаш орасидаги интервалларни узайтириш талаб қилинади.

ОИТ томонидан нохуш реакциялар ривожланиш хавфини камайтириш мақсадида препаратни овқатланиш пайтида қабул қилиш керак.

Препаратни юқори дозаларда қўллашда Бенедикт реактиви ёки Феллинг эритмаси ёрдамида сийдикдаги глюкоза даражасини аниқлашда ёлғон мусбат реакция пайдо бўлиши мумкин (глюкозооксидаза билан ферментатив реакциялардан фойдаланиш тавсия этилади). Балғамни чиқариб ташлашни қийинлаштирадиган йўталга қарши дори воситалари билан, дисульфирам билан бир вақтда қўлламаслик керак.
Катталар ва болалик ёши – катталарга ва 12 ёшдан катта бўлган болаларга препаратни таблетка шаклида қабул қилиш тавсияланади. Суспензия шаклидаги препарат 12 ёшгача бўлган болалар учун мўлжалланган. 
Ҳомиладорлик ва лактация даври

Препаратнинг хомиладорлик даврида қўлланилиши бўйича FDA  таснифига биноан АМОКСАТ® БРОНХО (амоксициллин ва амброксол) ҳомилага таъсири бўйича “В” тоифага киради.

Ҳайвонларда ўтказилган тадқиқотлар препаратнинг ҳомилага салбий таъсири хавфини аниқламаган, ҳомиладор аёлларда бундай тадқиқотлар ўтказилмаган.

Препаратни ҳомиладорликнинг II ва III триместрларида (ҳомиладорликнинг I триместрида қўллаш мумкин эмас) ва эмизиш даврида қўллаш она учун кутилаётган терапевтик самара бола учун мумкин бўлган хавфлардан сезиларли даражада юқори бўлгандагина кўрсатма бўлади.
Автомобилни ва мураккаб механизмларни бошқариш қобилиятига таъсири 

Таъсир қилмайди.

Дозанинг ошириб юборилиши

Препарат дозаси ошириб юборилиши оқибатида ўлимга олиб келадиган ёки ҳаёт учун хавфли бўлган ножўя таъсирлар юзага келиши тўғрисидаги маълумотлар йўқ.

Симптомлар: қорин оғриғи, диарея, қусиш; безовталик, уйқусизлик, бош айланиши ҳам бўлиши мумкин; кам ҳолларда - тутқаноқлар.
Даволаш: агар препарат яқинда қабул қилинган бўлса (4 соатдан кам), ошқозонни ювиш ва препаратнинг сўрилишини камайтириш учун фаоллаштирилган кўмир буюриш керак; пациент шифокор назорати остида бўлиши керак, зарурият бўлганда симптоматик терапия ўтказилади. Гемодиализ самарали.

Чиқарилиш шакли

«АМОКСАТ® БРОНХО» ичга қабул қилинадиган суспензияни тайёрлаш учун кукун 250мг/5 мл+15мг/5 мл 100 мл банан ёки шоколад таъмли (шиша флаконлар) тўпламида пластик ўлчов қошиғи ёки шприц-дозатор ва тиббиётда қўлланилишига доир йўриқномаси билан бирга.
Сақлаш шароити

Қуруқ, ёруғликдан ҳимояланган жойда, 25°С дан юқори бўлмаган ҳароратда.

Тайёрланган суспензия совутгичда 2-8°C ҳароратда сақлансин ва 10 кун давомида қўлланилсин.
Болалар ололмайдиган жойда сақлансин.

Яроқлилик муддати

2 йил. 

Яроқлилик муддати ўтгач қўлланилмасин.

Дорихоналардан бериш тартиби
Рецепт бўйича.

Ишлаб чиқарувчи

МЧЖ «NOBEL PHARMSANOAT» ЧЭК

Ўзбекистон Республикаси ҳудудида дори воситаларининг сифати бўйича эътирозлар (таклифлар) ни қабул қилувчи ташкилот номи ва манзили:

МЧЖ «NOBEL PHARMSANOAT» ЧЭК

Ўзбекистон Республикаси, Тошкент шаҳри, Мирзо Улуғбек тумани, Қорасувбўйи кўчаси, 5“А”-уй. Тел: (99871) 207 99 08; E-mail: pv@nobel.uz, www.nobel.uz
